CELEX: 32010R0802
Language: sk
Date: 2010-09-13 00:00:00
Title: Nariadenie Komisie (EÚ) č. 802/2010 z  13. septembra 2010 , ktorým sa vykonáva článok 10 ods. 3 a článok 27 smernice Európskeho parlamentu a Rady 2009/16/ES s ohľadom na úroveň výkonnosti spoločnosti  Text s významom pre EHP

14.9.2010   
            
            
               SK
            
            
               Úradný vestník Európskej únie
            
            
               L 241/4
            
         NARIADENIE KOMISIE (EÚ) č. 802/2010
   z 13. septembra 2010,
   ktorým sa vykonáva článok 10 ods. 3 a článok 27 smernice Európskeho parlamentu a Rady 2009/16/ES s ohľadom na úroveň výkonnosti spoločnosti
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 2009/16/ES z 23. apríla 2009 o štátnej prístavnej kontrole (1), a najmä na jej článok 10 ods. 3 a článok 27,
   keďže:
   
               (1)
            
            
               Úroveň výkonnosti spoločnosti je jedným z generických parametrov určujúcich rizikový profil lode.
            
         
               (2)
            
            
               Na účely určenia úrovne výkonnosti spoločností v zmysle smernice 2009/16/ES je potrebné, aby osoba vykonávajúca inšpekciu lode zaznamenala IMO číslo priradené spoločnosti.
            
         
               (3)
            
            
               Na posúdenie úrovne výkonnosti spoločnosti sa musí zohľadniť miera nedostatkov a zadržania všetkých lodí flotily spoločnosti, ktoré boli podrobené inšpekcii v rámci Únie a regiónu, na ktorý sa vzťahuje Parížske memorandum o porozumení (MoP).
            
         
               (4)
            
            
               Je nevyhnutné vychádzať z odborných znalostí získaných z uplatňovania Parížskeho MoP s ohľadom na metodológiu použitú na posúdenie výkonnosti spoločnosti.
            
         
               (5)
            
            
               Pri publikácii zoznamu spoločností s nízkou alebo veľmi nízkou výkonnosťou na verejnú webovú stránku sa Komisia spoľahne na Európsku námornú bezpečnostnú agentúru, zriadenú nariadením Európskeho parlamentu a Rady (ES) č. 1406/2002 (2).
            
         
               (6)
            
            
               Opatrenia stanovené v tomto nariadení sú v súlade so stanoviskom Výboru pre bezpečnosť na mori a pre zabránenie znečisťovania z lodí,
            
         PRIJALA TOTO NARIADENIE:
   Článok 1
   Označenie spoločností
   Členské štáty zabezpečia, aby spoločnosť definovaná v článku 2 bode 18 smernice 2009/16/ES bola označená IMO číslom v prípade, že má loď vyhovieť Medzinárodnému kódexu bezpečného riadenia lodí (ISM), ako sa uvádza v kapitole IX Medzinárodného dohovoru o bezpečnosti života na mori (SOLAS).
   Článok 2
   Kritériá na posúdenie výkonnosti spoločnosti
   1.   Na účely posúdenia výkonnosti spoločnosti uvedenej v časti I bode 1 písm. e) prílohy I k smernici 2009/16/ES sa použijú kritériá uvedené v prílohe k tomuto nariadeniu.
   2.   Úroveň výkonnosti spoločností sa aktualizuje denne a vypočítava sa na základe posledných 36 mesiacov predchádzajúcich posúdeniu. Na ten účel sa výpočty vykonajú na základe údajov zozbieraných od 17. júna 2009. V prípade, ak uplynulo menej ako 36 mesiacov od 17. júna 2009, výpočet sa uskutoční na základe dostupných údajov.
   3.   Výkonnosť spoločností sa ohodnotí stupňami veľmi nízka, nízka, stredná alebo vysoká, ako je uvedené v bode 3 prílohy.
   Článok 3
   Uverejnenie zoznamu spoločností s nízkou a veľmi nízkou výkonnosťou
   1.   Komisii bude pri pravidelnom publikovaní informácií o spoločnostiach s nízkou a veľmi nízkou výkonnosťou na verejnej webovej stránke v súlade s článkom 27 smernice 2009/16/ES asistovať Európska námorná bezpečnostná agentúra (EMSA).
   2.   EMSA denne publikuje a aktualizuje na svojej verejnej webovej stránke nasledujúce informácie:
   
               a)
            
            
               zoznam spoločností, ktorých výkonnosť počas predchádzajúcich 36 mesiacov bola veľmi nízka počas najmenej troch mesiacov nepretržite;
            
         
               b)
            
            
               zoznam spoločností, ktorých výkonnosť počas predchádzajúcich 36 mesiacov bola nízka alebo veľmi nízka počas najmenej troch mesiacov nepretržite;
            
         
               c)
            
            
               zoznam spoločností, ktorých výkonnosť počas predchádzajúcich 36 mesiacov bola nízka počas najmenej troch mesiacov nepretržite.
            
         Článok 4
   Nadobudnutie účinnosti a uplatňovanie
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   Uplatňuje sa od 1. januára 2011.
   
      Toto nariadenie je záväzné v celom rozsahu a je priamo uplatniteľné vo všetkých členských štátoch.
      V Bruseli 13. septembra 2010
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 131, 28.5.2009, s. 57.
   
      (2)  Ú. v. ES L 208, 5.8.2002, s. 1.
   
      PRÍLOHA
      
         KRITÉRIÁ VÝKONNOSTI SPOLOČNOSTI
      
      (uvedené v článku 10 ods. 3 smernice 2009/16/ES)
      1.   Koeficient zadržania spoločnosti
      
      Koeficient zadržania je pomer medzi počtom zadržaní všetkých lodí vo flotile spoločnosti a počtom inšpekcií všetkých lodí vo flotile spoločnosti za predchádzajúcich 36 mesiacov, v porovnaní s priemernou mierou zadržaní všetkých lodí kontrolovaných v regióne, na ktorý sa vzťahuje Parížske MoP za predchádzajúcich 36 mesiacov.
      Koeficient zadržania sa považuje za priemerný, ak je v rámci rozpätia dvoch percent nad alebo pod priemernou mierou zadržaní všetkých lodí kontrolovaných v regióne, na ktorý sa vzťahuje Parížske MoP za predchádzajúcich 36 mesiacov.
      Koeficient zadržania sa považuje za nadpriemerný, ak je viac ako dve percentá nad priemernou mierou zadržaní všetkých lodí kontrolovaných v regióne, na ktorý sa vzťahuje Parížske MoP za predchádzajúcich 36 mesiacov.
      Koeficient zadržania sa považuje za podpriemerný, ak je viac ako dve percentá pod priemernou mierou zadržaní všetkých lodí kontrolovaných v regióne, na ktorý sa vzťahuje Parížske MoP za predchádzajúcich 36 mesiacov.
      Koeficient zadržania spoločnosti sa považuje za nadpriemerný bez ohľadu na všetky ostatné výsledky inšpekcií, ak sa vydá príkaz na zamietnutie vstupu v súlade so smernicou 2009/16/ES počas predchádzajúcich 36 mesiacov akejkoľvek lodi vo flotile tejto spoločnosti.
      2.   Koeficient nedostatkov spoločnosti
      
      Koeficient nedostatkov je pomer medzi celkovým počtom nedostatkov všetkých lodí vo flotile spoločnosti a počtom inšpekcií všetkých lodí vo flotile spoločnosti za predchádzajúcich 36 mesiacov, v porovnaní s priemerným pomerom nedostatkov všetkých lodí kontrolovaných v regióne, na ktorý sa vzťahuje Parížske MoP za predchádzajúcich 36 mesiacov.
      Na účely prvého pododseku nedostatky súvisiace s ISM majú hodnotu 5 bodov, kým všetky iné nedostatky majú hodnotu 1 bod. Priemerný pomer nedostatkov v rámci regiónu, na ktorý sa vzťahuje Parížske MoP, sa určí pri zohľadnení priemerného výskytu nedostatkov súvisiacich s ISM a akýchkoľvek iných nedostatkov pri jednej inšpekcii.
      Koeficient nedostatkov sa považuje za bude priemerný, ak je v rámci rozpätia dvoch percent nad alebo pod váženým priemerom nedostatkov v regióne, na ktorý sa vzťahuje Parížske MoP za predchádzajúcich 36 mesiacov.
      Koeficient nedostatkov sa považuje za nadpriemerný, ak je viac ako dve percentá nad váženým priemerom nedostatkov v regióne, na ktorý sa vzťahuje Parížske MoP za predchádzajúcich 36 mesiacov.
      Koeficient nedostatkov sa považuje za podpriemerný, ak je viac ako dve percentá pod váženým priemerom nedostatkov v regióne, na ktorý sa vzťahuje Parížske MoP za predchádzajúcich 36 mesiacov.
      3.   Matrica výkonnosti spoločnosti
      
      Výkonnosť spoločnosti sa klasifikuje takto:
      
                  Koeficient zadržania
               
               
                  Koeficient nedostatkov
               
               
                  Výkonnosť spoločnosti
               
            
                  nadpriemerný
               
               
                  nadpriemerný
               
               
                  veľmi nízka
               
            
                  nadpriemerný
               
               
                  priemerný
               
               
                  nízka
               
            
                  nadpriemerný
               
               
                  podpriemerný
               
            
                  priemerný
               
               
                  nadpriemerný
               
            
                  podpriemerný
               
               
                  nadpriemerný
               
            
                  priemerný
               
               
                  priemerný
               
               
                  stredná
               
            
                  priemerný
               
               
                  podpriemerný
               
            
                  podpriemerný
               
               
                  priemerný
               
            
                  podpriemerný
               
               
                  podpriemerný
               
               
                  vysoká
               
            Ak však spoločnosť nemá predchádzajúce záznamy o inšpekciách vykonaných na svojich flotilách alebo nemusí mať IMO číslo, má sa za to, že má stredný výkon.